Klabb og Babb (TV-serie)

Klabb og Babb var en norsk barneserie som ble sendt på NRK Barne-TV fra 1974 til 1976. Serien handlet om to landstrykere, Klabb og Babb, som dro langs landeveien med kjerra si. Klabb og Babb var to uvanlige personer som opplevde verden litt på siden i forhold til de andre. De sov ofte under åpen himmel og drev med spill og gjøgleri for å tjene til livets opphold. De var alltid fulle av muntre innfall og opplevde mye rart på reisen. Rollene som Klabb og Babb ble spilt av Øivind Blunck og Sverre Anker Ousdal. Manus var ved Bjørn Rønningen. Han lagde også musikken og skrev visene.

Det første året gikk serien under tittelen «Krumelurer med Klabb og Babb», siden bare Klabb og Babb.

Serien ble sendt i reprise i 1978,Aftenposten aften - TV-Program i dag (8.8.1978, s.11) 1980,Aftenposten morgen TV bilag - Klabb og Babb igjen (15.8.1980, s.6) 1981,Aftenposten morgen - TV-program i dag (13.10.1981, s.58) 1983,Aftenposten morgen TV-bilag - Gjensyn med Klabb og Babb (4.3.1983, s.3) 1986Aftenposten morgen - Klabb og Babb (13.5.1986, s.79) og 1987.Amagasinet - TV-program 12. januar (10.1.1987, s.57)

TV-serien var også opphav til revygruppen Klabb og Babb, som blant annet gav ut to LP-plater. Også denne med Øivind Blunck og Sverre Anker Ousdal.

Barne-TV-seriens åpningsmelodi var Gammel jegermarsj med en nyskrevet tekst.Norske klassikere s. 168

 Referanser 

 Eksterne lenker 


Kategori:NRK Barne-TV
Kategori:TV-produksjoner på NRK
Kategori:Norske barneserier
Kategori:Norske TV-produksjoner fra 1970-årene
Kategori:Norske barneprogrammer på TV